উত্তরপ্রদেশে জয় মেলার পরে অসংখ্য টুইট বার্তা পেয়েছেন নরেন্দ্র মোদী। তিনি সব সময়েই টুইটার ব্যবহার করেন। যে কোনও কিছু মন্তব্য এলে তিনি জবাব দেন। এই ব্যাপারে তাঁর সুখ্যাতি রয়েছে। ভোটের ফল ঘোষণার পর যত শুভেচ্ছা তিনি পেয়েছেন প্রত্যেককে ব্যক্তিগত ভাবে জবাব দিয়েছেন। 
মঙ্গলবার পেলেন এক অদ্ভূত টুইট। আর সেই অদ্ভূত টুইটে যে জবাব দিয়েছেন তাও অসামান্য। আসলে পরোক্ষে মোদীর সুখ্যাতিই করেন ওই যুবক। মোদীর মুখের কথাই যেন তিনি টুইট করেছেন। অজিত সিংহ নামে এক ব্যক্তি তাঁকে টুইটারে লেখেন, ‘আমকে এক জন ফলোয়ার প্রশ্ন করে— তুমি কি নরেন্দ্র মোদীর জন্য কাজ করো? আমি হেসে জবাব দিয়েছি— না বন্ধু, উনি আমার জন্য কাজ করেন।’
এর পরেই জবাব দেন মোদী। প্রধানমন্ত্রী লেখেন— ‘একেবারে ঠিক কথা। ভারতের সব নাগরিকের প্রধান সেবক হতে পেরে আমি খুশি।’